****

EN ANNEN MÅTE Å FEIRE GUDSTJENESTE PÅ – INSPIRERT FRA «MESSY CHURCH» KONSEPTET I ENGLAND



**KAOS Prat**

* Hvordan reagerer du når du er et sted du ikke er vant med å være?
* Har du noen gang vært i en situasjon hvor du har opplevd deg fanget, som et fengsel
* I dag skal vi snakke om rustning som soldater hadde på seg i gamle dager. Rustningen skal beskytte. Hva trenger vi beskyttelse mot? Bruker vi også rustninger i hverdagen?

**Aktiviteter**

*KAOS Bønn*

Lag sammen en bønnepose som dere kan te med hjem. Her kan dere gjøre det som passer dere best. Bruk det dere har tilgjengelig til å klippe ut eller skrive ting som representerer bønneemner. Bruk gjerne posen hjemme ved middagsbordet eller kveldsbønnen. Alle deler av Guds Rustning trenger å bli beskyttet i bønn. Paulus sier at den Hellige Ånd vil hjelpe oss med å be. Det er mange måter å be på og mange ulike bønner. Her er noen eksempler som er ment som en hjelp ikke fasit.

* Tråd med knute på: For å minne oss på å komme med våre problemer til Gud
* Hjerter med gode ord: For å minne oss på å takke gud for det vi er takknemlige for.
* Ark som en tåre/regndråpe: For å minne oss på at vi kan komme til Gud med alt vi tenker på, også våre sorger.
* Ark som et spørsmålstegn: For å minne oss på at vi kan komme med alle våre spørsmål til Gud
* Ark som et hjerte: For å minne oss om å utrykke vår kjærlighet til Gud og til hverandre.

*I fengsel*

Paulus satt i fengsel og så på dette som en mulighet. Bruk det tykke arket dere har fått for å lage ting som finnes i Paulus sin fengselscelle. F.els: Et vindu med gitter, nøkler og lås, kjetting …



*Korshjelmen*

Paulus sammenligner hjelmen som brukes av soldater med den beskyttelsen korset gir til alle som tror på Jesus. Lag hjelmen for noen du sitter sammen med.

* Ta 4 avisark og rull dem sammen. Gjør dette to ganger og sett rullene sammen.
* Rullene skal bli til en ring som plasseres rundt hodet til en annen person (akkurat som en hjelm). Klipp rullene kortere om nødvendig og teip de sammen.
* Nå lager du to kortere ruller med rødt papir. Lim rullene hver for seg.
* Lim sammen de røde rullene slik at de blir et kors.
* Korset limes til fremsiden av hjelmen.



**Medlem i KAOS kirke**

For at vi skal kunne gjennomføre kaoskirke er vi avhengig av midler og ressurser. Derfor har vi meldt Kaos kirke inn som et lokallag i NMSU. Gå gjerne inn på nmsu.no og les mer om dette.

Ønsker du å være med å bidra setter vi pris på om du vil være medlem i kaos kirke.

Et lokallag trenger naturlig nok medlemmer, for at vi skal kunne søke støtte for medlemmer er det noen krav som gjelder for medlemmene:

* Melde seg på frivillig
* Være under 26 år
* Betalt minst 50,- kr i medlemsavgift.
* Være registrert med navn, fødselsår og adresse

For å melde seg på gå inn på vipps #105284 (Randaberg kirke) Velg Kaos kirke medlem.

